ਸਰਸਵਤੀ ਵਿਸ਼ਵੇਸ਼ਵਰਾ
ਸਰਸਵਤੀ ਵਿਸ਼ਵੇਸ਼ਵਰਾ (ਅੰਗ੍ਰੇਜ਼ੀ: Saraswathi Vishveshwara; ਜਨਮ 1946) ਇੱਕ ਭਾਰਤੀ ਜੀਵ-ਭੌਤਿਕ ਵਿਗਿਆਨੀ ਹੈ ਜੋ ਮੋਲੀਕਿਊਲਰ ਬਾਇਓਫਿਜ਼ਿਕਸ ਦੇ ਖੇਤਰ ਵਿੱਚ ਮੁਹਾਰਤ ਰੱਖਦੀ ਹੈ। ਉਹ ਇੰਡੀਅਨ ਇੰਸਟੀਚਿਊਟ ਆਫ਼ ਸਾਇੰਸ, ਬੰਗਲੌਰ ਵਿੱਚ ਮੋਲੇਕਿਊਲਰ ਬਾਇਓਫਿਜ਼ਿਕਸ ਯੂਨਿਟ ਵਿੱਚ ਪ੍ਰੋਫੈਸਰ ਹੈ। ਉਹ ਕੰਪਿਊਟੇਸ਼ਨਲ ਬਾਇਓਲੋਜੀ 'ਤੇ ਕੰਮ ਕਰਦੀ ਹੈ ਅਤੇ ਉਸਦੀ ਖੋਜ ਮੁੱਖ ਤੌਰ 'ਤੇ ਜੀਵ-ਵਿਗਿਆਨਕ ਪ੍ਰਣਾਲੀਆਂ ਵਿੱਚ ਬਣਤਰ-ਫੰਕਸ਼ਨ ਸਬੰਧਾਂ ਨੂੰ ਸਪੱਸ਼ਟ ਕਰਨ 'ਤੇ ਕੇਂਦ੍ਰਿਤ ਹੈ। ਪ੍ਰੋਟੀਨ ਵਰਗੇ ਮੈਕਰੋਮੋਲੀਕਿਊਲਸ ਦੇ ਕੰਮਕਾਜ ਨੂੰ ਸਮਝਣ ਲਈ ਕੰਪਿਊਟੇਸ਼ਨਲ-ਗਣਿਤਿਕ ਤਕਨੀਕਾਂ ਦੀ ਵਰਤੋਂ ਕਰਨਾ ਉਸ ਦੀ ਖੋਜ ਦਾ ਮੁੱਖ ਪਹਿਲੂ ਹੈ।